Държавен вестник, бр. 50, 2008 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  50
УКАЗ № 174
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
физическото възпитание и спорта , приет от ХL
Народно събрание на 15 май 2008 г.
Издаден в София на 26 май 2008 г.
Президент на републиката: Георги Първанов
Подпечатан с държавния печат.
Министър на правосъдието: Миглена Тачева
ЗАКОН
за изменение и допълнение на Закона за физи-
ческото възпитание и спорта (обн., ДВ, бр. 58
от 1996 г., бр. 53 от 1997 г.—Решение № 8 на
Конституционния съд от 1997 г.; изм., бр. 124 от
1998 г., бр. 51 и 81 от 1999 г., бр. 53 от 2000 г.;
попр., бр. 55 от 2000 г.; изм., бр. 64 от 2000 г.,
бр. 75 от 2002 г., бр. 95 от 2002 г.—Решение № 6
на Конституционния съд от 2002 г.; изм., бр. 120
от 2002 г., бр. 96 от 2004 г., бр. 88 и 103 от 2005 г.,
бр. 30, 34 и 36 от 2006 г., бр. 41 и 46 от 2007 г.)
§ 1. В чл. 4 се създава т. 13:
“13. създава условия за развитие на публич-
но-частното партньорство.”
§ 2. В чл. 4а се правят следните допълнения:
1. В т. 1 след думата “дейност” се добавя “в
съответствие с националната програма по
чл. 7, т. 2”.
2. Създава се т. 5:
“5. създават условия за развитие на публич-
но-частното партньорство.”
§ 3. Създава се чл. 4б:
“Чл. 4б. Държавата и общините насърчават
участието на младежите в доброволчески дей-
ности и създават условия за подготовка и квали-
фикация на специалисти за работа с младежи.”
§ 4. Член 6 се изменя така:
“Чл. 6. (1) Обучението, тренировките и уп-
равлението на физическото възпитание и спор-
та, както и предоставянето на спортни услуги
се извършват от лица, притежаващи професио-
нална правоспособност и квалификация.
(2) Министерският съвет приема наредба за
професионалната правоспособност и квалифи-
кацията на лицата по ал. 1, с изключение на
преподавателите по спорт във висшите училища
и учителите по физическо възпитание и спорт в
системата на народната просвета, която включ-
ва и училищата по изкуствата и културата.”
§ 5. В чл. 7 се правят следните допълнения:
1. В т. 2 след думата “изпълнение” се добавя
“като внася за приемане от Народното събра-
ние доклад за изпълнението є”.
2. Създава се т. 3:
“3. ежегодно осигурява необходимите сред-
ства за развитието на физическото възпитание
и спорта чрез закона за държавния бюджет на
Република България.”
§ 6. В чл. 8, ал. 3 се правят следните измене-
ния и допълнения:
1. Точка 7 се изменя така:
“7. подпомага дейността на спортните орга-
низации, регистрирани като юридически лица
с нестопанска цел за осъществяване на общес-
твенополезна дейност, за изпълнение на дър-
жавната политика в областта на спорта и соци-
алния туризъм;”.
2. В т. 8 думата “министерството” се заменя
с “държавната агенция съобразно нуждите, за
които са предоставени”.
3. В т. 12 след думата “издава” се поставя запе-
тая и се добавя “отказва, подновява и отнема”.
4. В т. 19 думите “млади таланти в различни
сфери на обществения живот” се заменят с “та-
лантливи деца и младежи в областта на спорта”.
§ 7. В чл. 10 се правят следните изменения и
допълнения:
1. Създава се нова ал. 4:
“(4) Спортните организации приемат и из-
пълняват програми за развитие на спорта, из-
готвени в съответствие с националната прог-
рама за развитие на физическото възпитание
и спорта.”
2. Досегашните ал. 4 и 5 стават съответно
ал. 5 и 6.
§ 8. В чл. 13 текстът преди т. 1 се изменя така:
“След придобиване на членство в съответната
спортна федерация спортните клубове по чл. 11,
ал. 1 и чл. 12, ал. 1 имат право”.
§ 9. В чл. 15 се правят следните допълнения:
1.В ал. 3 след думите “нестопанска цел” се
добавя “в обществена полза”.
2. Създава се ал. 4:
“(4) Националните спортни организации
участват в разработването, реализацията и от-
читането на резултатите от изпълнението на
националната програма за развитие на физи-
ческото възпитание и спорта.”
§ 10. Член 17 се изменя така:
“Чл. 17. (1) Председателят на Държавната
агенция за младежта и спорта издава, подно-
вява, отказва издаване и отнема спортна ли-
цензия на спортни федерации и национални
спортни организации при условията на този
закон и по ред, определен с наредба на Минис-
терския съвет.
(2) Спортна лицензия се издава на органи-
зация по ал. 1, която отговаря на следните ус-
ловия:
1. е регистрирана като юридическо лице с
нестопанска цел за осъществяване на общест-
венополезна дейност с предмет на дейност ор-
ганизиране и провеждане на тренировъчен и
състезателен процес по определен или сходни
видове спорт;
2. има изградена структура като сдружениe
на спортни клубове;
3. има приети правила за провеждане на
състезанията, включени в държавния спортен
календар по спорта или сходните видове спорт,
който ще се развива и управлява;